《颜子中池亭二首 其一》
元代·刘闻

池净天容湛，窗虚水气通。远山来户外，飞雨洒亭中。

薜荔含朝景，蒹葭集晚风。平生江海念，相对兴无穷。

作者简介：吉安安福人，字文廷。少习《春秋》，受知于欧阳玄。文宗至顺元年进士，授临江录事，有善政。迁国子助教，进太常博士。顺帝至正初为翰林编修，与修《宋史》成，进修撰，出知沔阳府。有《春秋通旨》、《容窗集》。